**FÚZIE 2017** – festival nielen o jazze

**28. - 29. apríl 2017**

Festival sa vracia k pôvodnému APRÍLOVEMU termínu a do 9. ročníka vstupuje v nových priestoroch, s novým realizačným tímom, s novým vizuálom a s pestrou dramaturgiou. Hlavným organizátorom festivalu je KaSS Prievidza a spoluorganizátormi sú ZUŠ L. Stančeka , OZ K2000 a OZ Art-Point. Prinesie štyri zaujímavé profesionálne koncertné vystúpenia a rôzne edukačné aktivity.

I. FESTIVALOVÝ DEŇ 28. APRÍL 2017

10.00 h Vokálny a inštrumentálne workshopy / KaSS Prievidza

Lektori: Sisa Fehér a členovia kapely Fehero Rocher, členovia Matúš Jakabčic CZ-SK Big Band

17.00 h Prehliadka Big Bandov a súborov zo ZUŠ / KaSS Prievidza

Účinkujú: Big Bandy a súbory ZUŠ Humenné, ZUŠ Nováky, HTS Zvolen, ZUŠ Ladislava Stančeka Prievidza

19.00 h KONCERT - MATÚŠ JAKABČIC CZ-SK BIG BAND / KaSS Prievidza Vstupné: 2,00 €

II. FESTIVALOVÝ DEŇ sobota 29. APRÍL 2017

17.00 h Galéria Art point - Edukačno motivačné stretnutie

Hudobné stvárnenie knihy Paula Coelha Alchymista.

Účinkujú: Martin Mayr a David Juraj Raši úryvky číta Hanka Hanešová

A Little Jazz Mass (Bob Chilcott)

Účinkuje vokálna skupina: Womanvocal

19.00 h sála Kina Baník KONCERT

Účinkujú:

GRUFF – aktuálne hviezdy poľského blues

HANG & FLUTE Alchemist - Davida Juraja Raši – Hang - drum a Martin Mayr flauta

SISA FEHER & FEHERO ROCHER - kvarteto slovenskej multižánrovej speváčky a skladateľky

Vstupné: 6,00 € v predpredaji, 9,00 € na mieste

Festival z verejných zdrojov podporil Fond na podporu umenia, Mesto Prievidza a Bratislavský samosprávny kraj.

hlavný organizátor: KaSS Prievidza; spoluorganizátori: ZUŠ L. Stančeka , OZ K2000 a OZ Art-Point

[**Matúš Jakabčic Big Band**](https://www.youtube.com/watch?v=1uP0aRVNXx4)

[CZ/SK](https://www.youtube.com/watch?v=1uP0aRVNXx4)

Matúš Jakabčic CZ-SK Big Band sa skladá z popredných jazzmanov z Čiech a Slovenska, ktorí majú s pôsobením vo veľkých jazzových orchestroch bohaté skúsenosti. Ťažiskom repertoáru big bandu sú skladby M. Jakabčica, ako aj jeho autorské aranžmány známych jazzových štandardov.



[**Sisa Fehér & Fehero Rocher** SK/CZ](https://www.youtube.com/watch?v=oa4o8hO-z1k)

V ich tvorbe nájdete spojenie jazzu a alternatívy a neprehliadnuteľné sú aj prvky soulu a world music. V poslednej dobe sa v ich tvorbe začala objavovať slovenská ľudová hudba spracovaná s nápaditými aranžmánmi. Špecifický zvuk a tvorba kapely Vás vtiahne do sveta, v ktorom sú prirodzené ľudské emócie a napätie pretvorené v rozprávku s koncom baladickým.



[**Hang and Flute - Alchemist** SK/GER](https://www.youtube.com/watch?v=Q5hZUA8qyoA)

Jedinečné hudobné predstavenie dvoch muzikantov - **Martina Mayra (GER)** a **Davida Juraja Rašiho (SK)** prinesie vzácny hudobný nástroj HANG drum v uchu lahodiacej kombinácii s flautou. Hudobne prerozprávajú príbeh putujúceho alchymistu (námet podľa knihy Paula Coelha), ten je ukrytý v tónoch rytmických melódií aj melodických rytmov, dramatického napätia a akustického pohladenia.



[**GRUFF /PL/**](https://www.youtube.com/watch?v=-32v-3HU8JM&list=RD4O-4JvW1y00)

**Gruff** – nevrlý, ROBERT JOHNSON sa obracia v hrobe? Určite nie, práve naopak teší sa z toho, že má aj v Európe svojich dôstojných pokračovateľov. Pre kapelu je charakteristická originalita, autorská tvorba, výbušnosť, energia a výborne zharmonizovaná chémia medzi členmi zoskupenia. Jedinečné vokálne schopnosti **Barteka Przytulu**, invenčnosť a virtuozita gitaristu a dobristu **Tomka Kruka** a energia lokomotívy bubeníka **Macieja Kudla** to je **Gruff** - nezastaviteľný bluesový stroj.



[**Martin Uherek Quartet “PRÍBEHY JAZZU”**](https://www.youtube.com/watch?time_continue=2&v=L2RRswmSiIY)

Projekt “PRÍBEHY JAZZU” vznikol v roku 2013 ako túžba autora myšlienky jazzového saxafonistu Martina Uhereka priblížiť tento štýl širokej verejnosti. Na to aby ľudia mali jazz radi a počúvali ho, musia ho predovšetkým spoznať a pochopiť a práve to sa projekt Príbehy jazzu snaží sprostredkovať. A to nielen prostredníctvom hudby, ale aj rozprávaním príbehov o muzikantoch, o histórii jazzu, o tom čo sa deje na pódiu keď muzikanti hrajú a o všetkom čo je na jazze krásne.

